b"\n_START_ARTICLE_\nJean-Louis Fournier\n_START_PARAGRAPH_\nJean-Louis Fournier (19. joulukuuta 1938 Calais, Ranska) on ranskalainen kirjailija ja televisio-ohjaaja. _NEWLINE_Calais'ssa syntynyt Fournier on asunut pitk\xc3\xa4\xc3\xa4n Arrasissa. H\xc3\xa4nen vanhempansa olivat l\xc3\xa4\xc3\xa4k\xc3\xa4ri Paul L\xc3\xa9andre Emile Fournier (k. 1954) ja toimittaja Marie-Th\xc3\xa9r\xc3\xa8se Fran\xc3\xa7oise Camille Delcourt (k. 1998). _NEWLINE_Fournier on kirjoittanut parikymment\xc3\xa4 teosta, mutta kansainv\xc3\xa4list\xc3\xa4 julkisuutta h\xc3\xa4n on saanut teoksellaan O\xc3\xb9 on va, papa? (Isi, mihin menn\xc3\xa4\xc3\xa4n), joka oli Ranskassa vuoden kirjatapaus ja myyntimenestys. Sille my\xc3\xb6nnettiin yksi Ranskan merkitt\xc3\xa4vimmist\xc3\xa4 palkinnoista, Prix Femina. Teos k\xc3\xa4sittelee kirjemuodossa h\xc3\xa4nen kahta kehitysvammaista poikaansa._NEWLINE_Ohjaajana Fournier on tehnyt animaatioita ja dokumentteja."